Hoër Volkskool - Graaff-Reinet
Gestig - 1922
Die eerste hoërskool in Kaapland met Afrikaans as enigste voertaal. Lees meer ... »
O, Spandaukop jou fierheid, verwasen voor die gloed Lees meer ... »
ONS SAL HANDHAAF - Soos deur CJ Langenhoven voorgestel. Lees meer ... »
KENNISGEWINGS / AKTUEEL
Hoofleiers van Hoër Volkskool
Onderhoofdogter: Jana Wagener, Hoofdogter: Lara du Plessis
Hoofseun: Heinz Bertram, Onderhoofseun: Stephan Lategan
Ons nuwe bemarkingsvideo !! (klik op skakel)
4de Kwartaal 2017 »
Tee by Beskermde Werksplek
Opgedateer: 23 November 2017
Ek, Lara du Plessis, en Inge van Rooyen het die tee by die Beskermde Werksplek op Saterdag 18 November te Graaff-Reinet bygewoon. Daar was ongeveer 50 gaste.
Met ons aankoms het ons eers deur al die verskillende werksplekkies geloop en so kon ons sien wat hulle alles doen in hul verskillende afdelings. Hulle het onder andere n houtwerk -, naaldwerk afdeling. Daarna het ons gaan sit en ons is ingelig oor elke afdeling en hoe hulle te werk gaan.
Hulle is afhanklik van donasies en verkoop ook bitter mooi handgemaakte items vir fondse. Hulle het ook hul dank betuig aan alle skenkings wat skoenbokse vol benodigdhede geskenk het.
Dit was voorwaar ‘n verreikende oggend om te sien hoe gelukkig en trots die werkers op hul handewerk is . Hulle word binne hul vermoë opgelei en hulle is baie trots op hul handewerk en ontwikkel so ‘n selftrots en goeie selfbeed. Ons is daar weg met dankbaarheid en groot verbasing.
Dit is die moeite werd om daar ‘n besoek te gaan aflê. Die handwerk is onweerstaanbaar.
In 1988 het Ann Campbell by Huis Cronje aangemeld vir diens. Vir 30 lang jare was hierdie glimlaggende, saggeaarde en gawe vrou hardwerkend, hulpvaardig en getrou op haar pos. Ann was lief vir die koshuiskinders en altyd gereed om lekker saam te lag vir ‘n lawwe grappie.
Haar vriendelike groet by die koshuis en op die Plasketstraat-hoek sal gemis word deur haar kollegas en groot koshuisfamilie!
Hoër Volkskool wens haar ‘n lang, gesonde en ‘n rustige aftrede toe. Mooi loop, Ann!
Op die 12de November 2017 het die twee hoofleiers van Hoër Volkskool die diens by die St James Anglican Church bygewoon saam met omtrent 50 ander mense. Die diens is gehou om hulde te bring aan die mense wat hulle lewens gegee het tydens die eerste en tweede wêreldoorlog.
Tydens die diens was daar n mooi stukkie geskiedenis oor beide oorloë gedeel tesame met skriflesing en gebed. Almal het saam gebid vir die slagoffers en die opoffering wat elkeen vir die Vryheid van ons nageslag gemaak het. Daarna is die kranse neergelê waaronder die hoofleiers van Hoër Volkskool en Union High kranse neergelê het. Daarna is die name gelees van die mense wat hul lewens tydens oorloë verloor het. Daar was ook een oom uitgesonder wat in die tweede wêreldoorlog geveg het. Hy is 99 jaar oud en bly tans in Middelburg.
Die spesiaalste vir my en Heinz was om te sien hoe die oumense dit so waardeer het dat ons gekom het om dit by te woon. Die hoogtepunt was definitief toe hulle die Taptoe gespeel het vir die soldate wat dood is tydens die oorloë. Dit was n hoendervleis oomblik. Dit was definitief n ongelooflike ervaring wat ons sal onthou.
Volkskool / Union Atletiek
Opgedateer: 10 November 2017
‘n Opwindende middag se atletiek is op die spyskaart wanneer die beste atlete van Volkskool en Union mekaar op die baan aandurf. ‘n Wind wat die hoë temperatuur afgekoel het en veral die naellopers gehelp het, het bygedra tot die sukses van die dag.
Die volgende byeenkomsrekords is verbeter:
Naam Skool Item Ouderdom Afstand
S du Plessis UHS 800 meter Dogters onder 19 2:44,65 sekondes
S du Plessis UHS 1500 meter “ 5:50,66 sekondes
Z Speelman HVS Hoogspring “ 1,48 meter
S van Staden HVS 100 meter Seuns onder 17 10,62 sekondes
S van Staden HVS 200 meter “ 21,93 sekondes
L van Rooyen HVS Diskus “ 39,89 meter
C Leonard HVS Gewigstoot Dogters onder 17 9,71 meter
D Grootboom HVS 1500 meter Seuns onder 16 4:50,77 sekondes
J Jooste HVS Hoogspring “ 1,83 meter
J Jooste HVS Verspring “ 6,06 meter
C Swartz HVS 100 meter Dogters onder 16 13,10 sekondes
C Swartz HVS 200 meter “ 26,67 sekondes
C Swartz HVS Verspring “ 4,77 meter
T Lombard HVS Gewigstoot Dogters onder 15 9,90 meter
E Mitchell UHS Hoogspring Dogters onder 14 1,38 meter
D Thiart HVS Hoogspring “ 1,38 meter
D Thiart HVS Gewigstoot “ 9,62 meter
Die byeenkoms is afgesluit met opwindende aflosse vir seuns en meisies. Die beamptes het na die byeenkoms gesellig verkeer in die Volksie Klubhuis.
Jim Fouché Atletiek
Opgedateer: 2 November 2017
Die atlete van Hoër Volkskool het ‘n interessante en suksesvolle toer na Bloemfontein onderneem. ‘n Besoek aan die Nasionale Museum het nie alleen geskiedkundige waarde ingehou nie, maar selfs ons unieke plek en verantwoordelikheid in die heelal bevestig.
Baie goeie prestasies is deur die atlete teen sterk kompetisie behaal. Shirwan van Staden het ‘n goue medalje in die 200 meter seuns onder 19 gewen in 22,61 sekonde. Hy wen ook ‘n brons medalje in die 100 meter in 11,34 sekonde. Zandiswa Speelman wen ‘n goue medalje in hoogspring dogters onder 19 met ‘n hoogte van 1,50 meter. Abeedha Masimla wen onderskeidelik ‘n goue en silwer medalje in verspring en spiesgooi onder 19. Haar afstand in die verspring was 4,59 meter en in spiesgooi 33,93 meter.
Die volgende atlete het ook mooi presteer:
Naam van Atleet Plek behaal Item Ouderdom Afstand
Caryn Swartz Tweede Verspring Dogters onder 17 5,00 meter
Fransene Joubert Tweede Spiesgooi Dogters onder 16 28,65 meter
Jaydee Jooste Derde Hoogspring Seuns onder 17 1,80 meter
Lafras van Rooyen Vierde Diskus Seuns onder 19 38,65 meter
Lafras van Rooyen Vierde Gewigstoot Seuns onder 19 10,72 meter
Devenito Grootboom Vierde 1500 meter Seuns onder 17 4:49,63 sekonde
Tiane Lombard Vierde Gewigstoot Dogters onder 16 10,66 meter
Adelaar 7's Hokkie Toernooi
Opgedateer: 26 Oktober 2017
20 Oktober 2017 sien die eerste van vele 7’s toernooie aangebied deur Hoër Volkskool. 5 Spanne het mekaar aangepak in die jaar se toernooi deur elk ‘n poel wedstryd teen mekaar te speel, daarna het die top 4 spanne mekaar in die semi-finale aangepak en op die einde die het die twee weneers van die semi-finale mekaar in die finaal aangepak in ‘n titaniese stryd. Die toernooi word toe onverwags gewen deur die No Names wat bestaan het uit graad 11 seuns en dogters van Hoër Volkskool.
Toeskouers het hulself goed laat hoor op die pawiljoene en seker gemaak almal op en rondom die veld weet vir wie hulle ondersteun. Gees op en rondom die veld was baie hoog gewees met elke speler en toeskouer wat die dag baie geniet het. Die dag was toe heerlik afgesluit met ‘n lekker steak ete by die Volksie van Hoër Volkskool. Ons sien uit na die volgende toernooi wat in 2018 aangebied gaan word, en hoop om nog baie meer mense daar te sien.
Top 10 Atletiek
Twee en twintig van Hoër Volkskool se atlete het op Cradock aan die Top Tien Byeenkoms deelgeneem. Die atlete het vyf goue, vier silwer en ses brons medaljes gewen.
Atleet naam en van
Dogters onder 19
Shirwan van Staden
Seuns onder 17
Dogters onder 17
Lafras van Rooyen
Seuns onder 16
Dogters onder 16
Dogters onder 15
Marni van der Merwe
Dogters onder 14
ATKV Volksmond-Jeugtak bederf Onnies tydens 'n Onniedoor
Op Onderwysersdag, 18 Oktober, het die leerders van HVS se ATKV-jeugtak die onderwysers opgekommandeer om ‘n kookkompetisie te hou.
Goeie gees het onder die vyf spanne geheers. ATKV-lede het hulle verlustig in die onderwysers se kookvernuf. Die bestuur, wat as beoordelaars opgetree het, het die moeilike taak gehad om die wenspan aan te wys. Die wenspan was die “Nerdsters van kokkepotte”, nl. mnr. Wikus Pretorius, mnr. Wynand Volschenk, mev. Ilse Nel en mev. Izel van Eeden. Na die kompetisie het die personeel, asook die lede heerlik gesmul aan die geregte.
Hiermee bedank die Volksmond die borge wat bygedra het tot die sukses en genot van die aand: Spar, Pick ‘n Pay, Karoo Meat, Kekkel en Kraai en Merino Slaghuis.
Die afgelope naweek het van ons leerlinge deelgeneem aan die Interskole Voëlkyk-Kompetisie in die Camdeboo.
Ons leerlinge het uitgestaan as die span wat die beste saamgewerk het. Hul het baie van voëlsoorte geleer en het op die einde van die dag as die wenners van die kompetisie weggestap het.
Foto vlnr: Theodor Dörfling, Megan Nel, Andrè du Preez, Adrian Craig, Sanmarie de Goede met die wentrofee, Stella Korkie, Mev Paula Wessels wat die leerlinge vergesel het, Adrian Plaatjies en Emile Blignaut.
Opgedateer: 19 Oktober 2017
Die volgende leerlinge is as hoofleiers van Hoër Volkskool aangekondig: Onderhoofdogter: Jana Wagener, Hoofdogter: Lara du Plessis, Hoofseun: Heinz Bertram, onderhoofseun: Stephan Lategan (Gr 11)
Die volgende leerlinge is aan gewys as die hoofleiers van die koshuis van Hoër Volkskool, Huis Cronje:
Onderhoofdogter: Jana Lategan, Hoofdogter: Jana Wagener, Hoofseun: Stephan Lategan en onderhoofseun: Justin Gafoor.
Oud-Volksie se appeltjie val nie ver van sy boom af nie
Louis Stephan Lategan (beter bekend as Stephan Lategan) is gisteraand by Hoër Volkskool se prysuitdeling aangekondig as die onderhoofseun van Hoër Volkskool (2018), asook die Hoofseun van Huis Cronje vir 2018.
33 jaar gelede was hierdie leier se pa, Louis Stephan Lategan (ook beter bekend as Stephan Lategan) aangewys as die onderhoofseun van Hoër Volkskool (1985), asook die hoofseun van Huis Cronje (1985).
Stephan Lategan (Snr) en sy gesin is tans woonagtig op die plaas Tweefontein, in die Graaff-Reinet distrik.
Skoolhoof Prestige Toekenning: Vir ‘n uitsonderlike prestasie
Slaag UNISA graad 5 musiek teorie eksamen met 96% en naam word aangebring op ererol.
Engeri Fourie verdein erekleure vir Akademie in Gr 10. vir Afrikaans wen sy die Francois Retief beker, die Dorothea beker vir Afrikaans. Vir Wisunde wen sy die Schoeman Familie beker asook die Absa Prys vir Wiskunde. Sy wen ook die HVS Trofee vir Fisiese Wetenskap. Sy behaal eerste plekke in die volgende vakke: Afrikaans, Engels FAL en Rekeningkunde. Sy wen ook die st10 klas van 1950 beker en die PSG prys vir 'n eerste klasposisie in gr 11.
Eerste klasposisie in gr 10 met die volgende hoogtepunte:
Eerste posisie vir Afrikaans, asook die Dorothea Van Zyl prys vir Afrikaans.
Eerste posisie vir Engels FAL, asook die Mynhardt/Steyn Konstruksiebeker vir Engels FAL
Eerste posisie vir Wiskunde, asook die Rita du Preez, mits 'n gemiddeld van 90% behaal is,
Eerste posisie vir Fisiese wetenskap
Eerste posisie vir Rekeningkunde asook die Pietersen Wisseltrofee vir Rekeningkunde
Eerste posisie vir Rekenaartoepassingstegnologie asook die Compu-Serve Trofee vir RTT.
Hy wen ook die klas van 1999 beker en die PSG Prys vir die eerste klasposisie in gr 10.
Casey du Toit
Sy wen die volgende pryse:
Die rita du Preez prys vir Wiskunde mits 'n gemiddeld van 90% behaal is. Sy behaal ook dan die eerste plek vir Wiskunde in gr 9. Sy is ook eerste met Ekonomiese en Bestuurswetenskappe. Sy wen ook die klas van 1950 beker en die PSG Prys vir 'n eerste klasposisie in gr 9.
Sy behaal die beste punte in Afrikaans Huistaal, Wiskunde, Sosiale Wetenskappe en Skeppende Kunste in gr 8.
Sy verower ook die Dorothe van Zyl prys vir Afrikaans in Gr 8, asook die St 10-klas van 1988 beker en die PSG prys vir die eerste klasposisie in gr 8.
Sy wen die Top toekenning: Saricke Dercksen Gedenkprys: Afrikaans in graad 12
Sy verdien ook erekleure vir Akademie in Gr 11 en 12, sy wen die Dawid van Rooyen beker vir Afrikaans, asook die Rapportryersprys vir Afrikaans. Sy wen ook die McNaughton's prys vir Verbruikerstudies
, sy behaal die hoogste punte vir Toerisme in Gr 12 en wen ook die hennie en Amanda van Rooyen trofee vir Toerisme. sy wen ook die theron Familie trofee, asook die PSG Prys vir 'n eerste klasposisie in gr 12.
Zileke de Jager
Sy wen die Skoolhoof Pretige Toekenning: Vir ‘n uitsonderlike prestasie
Verteenwoordig die Junior Protea Ruiterkuns span
asook die Dawid Botha Wisseltrofee: Vir die beste prestasie deur ‘n dogter in ‘n sportsoort wat nie deur die skool aangebied word nie.
Sy verteenwoordig die Junior Nasionale Protea span in 3-gang in toetse in die VSA en behaal 'n ‘n silwer medalje
Sy wen die Naude Wisseltrofee: Vir die veelsydigste sportvrou wat in ‘n verskeidenheid sportsoorte bo-gemiddeld presteer het
• Hokkie – eerste span
• Atletiek – neem deel aan die Sarah Baartman Byeenkoms / Oos-Kaap kampioenskappe
• Swem – verbeter 9 rekords by die HVS gala en aangewys van Victrix Ludorum; by die interskole gala verbeter sy 7 rekords; by die Karoo gala word sy aangewys van Victrix Ludorum; by die vlak 3 Nasionale Swem Kampioenskappe haal sy die finaal in 4 items en wen die silwer medalje in die 50m borsslag. • Tydens die OP jaareind funksie word sy aangewys as die Top o.17 dames swemmer vir die 2016/2017 seisoen
Tweekamp – verteenwoordig die OP by die Nasionale Kapioenskappe
Haar jonger boetie,wen die Van Schalkwyk Familie Wisseltrofee: Vir die veelsydigste sportman wat in ‘n verskeidenheid sportsoorte bo-gemiddeld presteer het
• Atletiek – neem deel
• Rugby – neem deel
• Muurbal – vorder tot in die finale rondte OP proewe
• Swem – verbeter verskeie rekords tydens die HVS en Interskole galas. Tydens die Nasionale vlak 2 gala behaal hy goue medaljes in 50m en 100m rugslag.
• By die A-groep gala het hy in 6 items sy tye verbeter en die prestige Nelson Mandela Bay Aquatics meriete beker word aan hom toegeken
Tweekamp – verteenwoordig die OP by die Nasionale Kampioenskappe
Annika Fitzgerald (links) en Anke van der Westhuizen
Jo-Ane Nell Beker: Vir die dogter wat die beste in ‘n skoolsport presteer het.
Verteenwoordig die o.14 OP Silhoette Skietspan by die Nasionale byeenkoms en behaal goue medaljes vir
o Kleinboor Geweer – silhoette
o Produksie Lug Pistool – staande
o Luggeweer met spring laai aksie
o Algehele eerste plek in die Kleinboor geweer afdeling
Verteenwoordig die o.20 OP Silhoette Skietspan by die Nasionale byeenkoms en behaal ‘n goue medalje vir
o Kleinboor Ligte geweer afdeling
o.14 deelnemers in die geweer afdeling neem dooierus en alle ander deelnemers skiet uit die vuis.
Hy wen die Derick van Zyl Trofee: Vir die seun wat die beste in ‘n skoolsport presteer het.
• Verteenwoordig die OP o.21 Silhoette skiet span by die Nasionale Kampioenskappe
• Goue medalje vir Kleinboor Ligte Oopvesier geweer
Goue medalje Lugpistool
Maryke is by die pasafgelope prysuitdeling aangewys as die Dogters Enkelspel Tenniskampioen. Sy maak geskiedenis met hierdie prestasie deur die titel te dra vandat sy in Graad 8 was.
Sy gaan volgende jaar aan 'n Universiteit in Amerika studeer om verder op haar tennis te fokus.
Opgedateer: 12 Oktober 2017
Die kwartaalikse akademiese top 10 na afloop van die derde kwartaal se toetsreeks en eksamen, is Maandagoggend tydens 'n saalbyeenkoms aangebied.
Die volgende leerders beklee tans die eerste posisie in hul onderskeie grade: Danielle Nel (Gr12), Stefan Neethling (Gr 8), Pierre van der Merwe (Gr10), Juryna Fourie (Gr9) en Engeri Fourie (Gr 11).
Hoër Volkskool se kultuur-diere het aan die jaarlikse De Aar Eisteddfod deelgeneem. Ons leerlinge het baie goed gevaar.
Aan die einde van die Eistedfood word daar 'n Prestige Prysuitdeling gehou waar toppresteerders van onderskeie kategorieë genooi word om die geleentheid by te woon. Hoër Volkskool is trots op die elf leerlinge wat hul skool daar verteenwoordig het.
Foto agter: VLNR: Celine Kirstein (drama), Juryna Fourie (Skryfkuns) Chloe Gerber (Fotografie), Judy van Heerden (Sang) Justin Gafoor (Drama) Engeri Fourie ( Musiek, Skryfkuns en fotografie) .
Voor: Melissa Fillis (Sang), Tamaryn-Lee Cross (Sang), Jorinda Gouws (fotografie), Marissa Meyer (Kuns) en Petronè Fourie ( Drama, Skyfkuns en fotografie). Afwesig: Shannon Grobler: Kuns.
Van Hoër Volkskool se leerlinge het op hul spesialisgebied uitsonderlik goed gevaar en verdien daarvoor erekleure.
Die volgende leerlinge het hul erekleure verwerf:
Foto: Agter: Dillon Stannard (Skiet), Juryna Fourie ( Boogskiet), Justin Gafoor (Kultuur) Timmithy Thompson (Akademie), Ivan van Loggerenberg (Boogskiet), Mia Dörfling (akademie) Petrone Fourie (Boogskiet).
Voor Anke van der Westhuizen (Skiet) Lara Goosen (Akademie) Engeri Fourie (Kultuur), Danielle Nel (Akademie) Anieka Fitzgerald (Skiet) en Gerrit van der Colff (Skiet)
Van Hoër Volkskool se graad 8 en 9 leerlinge het deelgeneem aan die Natuurwetenskap Olimpiade en het goed gevaar.
Foto: Logan Ludick, Petronè Fourie, Dillon Stannard, San-Marie de Goede, Stefan Neethling, Tiaan Erasmus, Danè Thiart.
Voor: Jana Muller, Astrid Langeveldt, Jaco van Loggerenberg, Jorinda Gouws, Fransene Joubert en Anieka Fitzgerald het die beste gevaar.
O Spandaukop jou fierheid, Verwasen voor die gloed, Van Graaff-Reinet se volksiel en Afrikanermoed
Laat wêreldstad maar wemel, Laat see maar aanhou spoel, Hoër Volkskool staan hier rotsvas, Almal streef en werk en woel.
Klik hier vir jongste nuus en gebeure op D6
Installeer D6 Kommunikeerder
Ons projek om die terrein met die nuwe heining toe te maak is steeds aan die gang en pilare is te koop teen R3500 elk. Pilare is beskikbaar by die nuwe heining in Somersetstraat tot by Huis Conje. Skakel Paula van der Mescht by 049 8910852 of finansies@hvsgrt.org.za vir enige navrae.
Na 'n spanningsvolle wagtydperk, is Hoër Volkskool se uitslae bekend gemaak, met 'n welkome 100% slaagsyfer waarvan 68% kwalifiseer vir graadkursusse en die res almal vir diploma kursusse. Voorwaar 'n uitstaande prestasie!
Ons top leerling is Emanuel de Beer, met 7 A's, waarvan hy 84% vir Gevorderde Wiskunde behaal het. Daarna is Septima Peyper ook met 7 A's en Elbe van der Merwe met 6 A's.
Hoër Volkskool Familie
Hoër Volkskool Gr8-Gr12
Mnr van Rooyen, Skoolhoof
Laer Volkskool Gr1-Gr7
Mnr Deon Joubert, Skoolhoof
Weppie Preppie (3jr - GrR)
Karen van Wyk - Tel: 049-8922643
Hoër Volkskool Beheerliggaam
Skoolhoof: Mnr. Hennie van Rooyen
Voorsitter: Mnr. Roelie Roodt
Finansies: Paula v.d. Mescht
Ondervoorsitter: Mnr. Casper Lötter
Sport: Mnr. Jack Laubscher
Bemarking: Mev. Diane Bertram en Mnr. Geoff Crewe-Brown
Koshuis: Mev. Christelle Nel en Mnr. Francois v.d. Merwe
Personeel: Mnr. Neil Schreuder en Mnr. Theo Dörfling
Terrein: Mnr. Louis v.d. Mescht
Skoolfonds en Losies
Opdateer Oudskoliere Kontakbesonderhede
Oudskoliere Nuusbrief Vol. 16
Kantoorure by Hoër Volkskool
Tel: 0716596957 / Epos
Besoek ons ook op
Tel: 049-8910 514
Faks: 049 8910 515/
086 6132 897
Kopiereg © 2016 -Alle regte voorbehou.